মুহাম্মদ ইবনে ʿআব্দুল ওয়াহাব নজদি ইবনে সুলাইমান আত-তামীমী (; ; ১৭০৩ – ২২ জুন ১৭৯২) ছিলেন মধ্য আরবের নজদ অঞ্চলের একজন ধর্মীয় নেতা, সংস্কারক, পণ্ডিত ও ধর্মতাত্ত্বিক এবং ওয়াহাবি মতবাদ ও আন্দোলনের প্রতিষ্ঠাতা। তার প্রখ্যাত শিক্ষার্থীদের মধ্যে হুসাইন ইবনে মুহাম্মদ ইবনে আবদ আল-ওয়াহাব, ইব্রাহিম ইবনে মুহাম্মদ ইবনে আবদ আল-ওয়াহাব, 'আবদুর-রহমান বিন হাসান, হাম্মাদ ইবনে নাসির ইবনে মুআমার, হুসাইন আল-ঘননাম এবং আবদুল আজিজ ইবনে মুহাম্মদ ইবনে সৌদ অন্তর্ভুক্ত ছিলেন।  ওয়াহাবি নামটি তাঁর অনুসারীরা ধারণ করে না, বরং সমালোচনার ক্ষেত্রে এটি প্রযুক্ত হয়। ফকীহদের পরিবারে জন্ম নেওয়া ইবনে ʿআব্দুল ওয়াহাবের প্রাথমিক শিক্ষা ইসলামের হাম্বলি মাযহাব অনুযায়ী ফিকহের একটি ন্যায্য প্রমিত পাঠ্যক্রম অধ্যয়নের মাধ্যমে গঠিত হয়েছিল, যা ছিল তাঁর জন্মস্থানের সবচেয়ে প্রভাবশালী মাযহাব। তিনি ঐতিহ্যবাহী ইসলামি আইনের প্রতি কঠোর আনুগত্য প্রচার করেন, মধ্যযুগের তাফসীরের উপর নির্ভরশীলতার পরিবর্তে কুরআন ও হাদিসে  সরাসরি প্রত্যাবর্তনের প্রয়োজনীয়তা ঘোষণা করেন এবং প্রত্যেক মুসলিম পুরুষ ও নারীকে নিজে নিজে কুরআন পাঠ ও অধ্যয়নের জোর দাবি জানান। তিনি তাকলিদের বিরোধিতা করেন এবং ইজতিহাদ প্রয়োগের আহ্বান জানান। শাস্ত্রীয় সুন্নি ইসলামি ঐতিহ্যে তাঁর প্রাথমিক অপরিণত প্রশিক্ষণ সত্ত্বেও ইবনে ʿআব্দুল ওয়াহাব নজদি ক্রমাগতভাবে বহু জনপ্রিয় সুন্নি অনুশীলন যেমন রিসালাত সুফিজম ওলী-আউলিয়ার মুর্শিদ মাজার জিয়ারত ও আদব সম্মান শ্রদ্ধা ইত্যাদির বিরোধী হয়ে ওঠেন যেসব ছিল তাঁর মতে বিদআত কিংবা এমনকি শিরক। তাঁর সমাজ সংস্কারের আহ্বানের মূল ভিত্তি ছিল তওহীদ বিষয়ক তাঁর দৃষ্টিভঙ্গি। তাঁর শিক্ষাবলি সমসাময়িক বহু প্রসিদ্ধ সুন্নি মুসলিম ওলামা, তাঁর স্বীয় পিতা ও ভাইও ছিলেন যাদের অন্তর্ভুক্ত, কর্তৃক খারিজ ও প্রতিরুদ্ধ হওয়া সত্ত্বেও ইবনে ʿআব্দুল ওয়াহাব নজদি মুহাম্মদ বিন সৌদের সঙ্গে একটি ধর্মীয়-রাজনৈতিক চুক্তিতে আবদ্ধ হন। চুক্তি মোতাবেক তিনি বিন সৌদকে প্রথম সৌদি রাষ্ট্র দিরিয়া আমিরাত প্রতিষ্ঠায় সহায়তা করেনHourani 1992: 257–258 এবং তাঁদের দুই পরিবারের মধ্যে একটি রাজবংশীয় জোট ও ক্ষমতা-অংশীদারিত্বের ব্যবস্থা চালু করেন যার ফলে অধুনা সৌদি আরব রাজ্য প্রতিষ্ঠিত হয়। সৌদি আরবের নেতৃস্থানীয় ধর্মীয় পরিবার আল আশ-শাইখের সদস্যরা ইবনে ʿআব্দুল ওয়াহাবের বংশধর এবং ঐতিহাসিকভাবে তারা সৌদি রাষ্ট্রের ওলামা শ্রেণিকে নেতৃত্ব দিয়ে আসছেAbir 1987: 4, 5, 7 এবং দেশটির ধর্মীয় প্রতিষ্ঠানগুলোতে আধিপত্য বজায় রেখেছে।Metz 1992   রচিত গ্রন্থসমূহ   কিতাবুত তাওহীদ আল্লাযী হুয়া হাক্কুল্লাহ আলাল ইবাদ (একত্ববাদের গ্রন্থ, যা বান্দার উপর আল্লাহর অধিকার): আকিদাহ বিষয়ক একটি প্রসিদ্ধ পুস্তক। এই গ্রন্থের অনেকগুলো ব্যাখ্যা রচনা করেছেন পরবর্তীকালের উলামায়ে কেরাম। এর মধ্যে বিখ্যাত ২ টি ব্যাখ্যা হচ্ছেঃ আহমাদ ইবনু হুসাইনের আল দুররুন নাদীদ; এবং শায়খ সুলাইমানের ফাতহুল মাজিদ ফি শারহে কিতাবুত তাওহীদ।  কাশফুশ শুবুহাতঃ এই গ্রন্থটিও বহু ভাষায় অনূদিত হয়েছে। এটাও তাওহীদ সংক্রান্ত বই। বাংলায় এর একাধিক অনুবাদ হয়েছে, "সংশয় নিরসন" নামে। বিখ্যাত অ্যামেরিকান স্কলার ডঃ ইয়াসির কাযী এর একটা ব্যাখ্যা ইংরেজিতে রচনা করেছেন।  আল-উসুলুস ছালাছাহ ওয়া আদিল্লাতুহাঃ (তিনটি মৌলনীতি ও এর প্রমাণাদি) তিনটি আবশ্যকীয় জ্ঞান যা অর্জন করা প্রত্যেক মানুষের জন্য জরুরি, সেই বিষয়ের ওপর রচিত হয়েছে এ গ্রন্থ।  শুরুতুস সালাহ ওয়া আরকানুহাঃ ছালাতের শর্ত ও রোকন গুলোর বিস্তারিত বিবরণ দিয়ে লেখা হয়েছে এ বইটি।  আল-কাওয়াঈদ আল-আরবা'আহঃ চারটি মূলনীতি নিয়ে এই গ্রন্থ রচিত।  উসুলুল ঈমানঃ ঈমানের মূলনীতি বিষয়ক গ্রন্থ।   কিতাব ফযলিল ইসলাম  কিতাবুল কাবায়িরঃ (কবিরা গুনাহ সমূহ)  নসীহাতুল মুসলিমীনঃ (মুসলিমদের প্রতি উপদেশ)  ছিত্তাতু মাওয়াযি' মিনাস সীরাহ  তাফসীরুল ফাতিহাহ  মাসায়েলুল জাহিলিয়্যাহ  তাফসীরুশ শাহাদাহ  কিতাবুস সীরাহ (সিরাত গ্রন্থ)  আল-হাদীয়ুন নববী  মুখতাসারু ফাতহিল বারীঃ ইবনে হাজার আস্কলানি রহঃ রচিত সহীহ আল-বুখারির প্রসিদ্ধ শরাহ (ব্যাখ্যাগ্রন্থ) ফাতহুল বারীর সারসংক্ষেপ।  মুখতাসারুল শারহুল কাবীর  ফাযায়েলুল কু'আন  মুখতাসারুল মিনহাজ  মুখতাসারুল ইনসাফ  মুফিদুল মুসতাফিদ  আহাদীছুল ফিতান  মুখতাসারুস সাওয়ায়িক  আদাবুল মাশই ইলাস সালাত  আল রাদ্দ 'আলাল রাফিদা  আল-উসুলুস সিত্তাহ  মুখতাসার আস-সীরাতুর রাসূল  মুখতাসার আল-ঈমান  তথ্যসূত্র  বিষয়শ্রেণী:১৭০৩-এ জন্ম বিষয়শ্রেণী:১৭৯২-এ মৃত্যু বিষয়শ্রেণী:মুসলিম ধর্মতত্ত্ববিদ বিষয়শ্রেণী:১৮শ শতাব্দীর আরব ব্যক্তি বিষয়শ্রেণী:১৮শ শতাব্দীর ইসলামের মুসলিম পণ্ডিত বিষয়শ্রেণী:মুসলিম সংস্কারক বিষয়শ্রেণী:শিয়া ইসলামের সমালোচক বিষয়শ্রেণী:ইসলাম ধর্মীয় নেতা বিষয়শ্রেণী:সুন্নি ইমাম বিষয়শ্রেণী:হানবালী ব্যক্তি বিষয়শ্রেণী:মুজাদ্দিদ বিষয়শ্রেণী:১৮শ শতাব্দীর মুসলিম ধর্মতত্ত্ববিদ বিষয়শ্রেণী:আছারি ব্যক্তিত্ব